CELEX: C2005/271/40
Language: el
Date: 2005-10-29 00:00:00
Title: Υπόθεση T-305/05: Προσφυγή της 1ης Αυγούστου 2005 — Μπαλαμπάνης και Le Dour κατά Επιτροπής

29.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/20
            
         Προσφυγή της 1ης Αυγούστου 2005 — Μπαλαμπάνης και Le Dour κατά Επιτροπής
   (Υπόθεση T-305/05)
   (2005/C 271/40)
   Γλώσσα διαδικασίας: η γαλλική
   Διάδικοι
   
      Προσφεύγοντες: Παναγιώτης Μπαλαμπάνης (Βρυξέλλες, Βέλγιο), Olivier Le Dour (Βρυξέλλες, Βέλγιο) [εκπρόσωποι: X. Martin M., S. Orlandi, A. Coolen, J.-N. Louis, E. Marchal, δικηγόροι]
   
      Καθής: Επιτροπή των Ευρωπαϊκών Κοινοτήτων
   Αιτήματα των προσφευγόντων
   Οι προσφεύγοντες ζητούν από το Πρωτοδικείο:
   
               —
            
            
               να ακυρώσει την απόφαση της Επιτροπής να μη λάβει υπόψη τα προσόντα των προσφευγόντων στο πλαίσιο του έτους προαγωγών 2004 και την απόφαση περί μη προαγωγής των προσφευγόντων στον ανώτερο βαθμό της κατηγορίας τους·
            
         
               —
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Στην παρούσα υπόθεση, οι προσφεύγοντες, οι οποίοι διορίστηκαν δόκιμοι υπάλληλοι στις 16 Μαρτίου 2002 και οι οποίοι, σύμφωνα με τη νέα διατύπωση του άρθρου 45 του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων (στο εξής: ΚΥΚ), δικαιολογούν, ως εκ τούτου, τον απαιτούμενο ελάχιστο χρόνο υπηρεσίας δύο ετών σε ένα βαθμό από τις 16 Μαρτίου 2004, αντιτίθενται στην άρνηση της αρμόδιας για τους διορισμούς αρχής (στο εξής: ΑΔΑ) να τους θεωρήσει ως επιλέξιμους για το έτος προαγωγών 2004 και να τους προαγάγει στον ανώτερο βαθμό της κατηγορίας τους για το ίδιο έτος προαγωγών.
   Προς στήριξη των αξιώσεών τους, οι προσφεύγοντες προβάλλουν την παράβαση του εν λόγω άρθρου 45 του ΚΥΚ. Συγκεκριμένα, σύμφωνα με τη νέα αυτή διάταξη, η περίοδος της δοκιμαστικής υπηρεσίας πρέπει να λαμβάνεται υπόψη για τον υπολογισμό του ελάχιστου χρόνου υπηρεσίας σε ένα βαθμό.